എടക്കരയിലെ ഹെലികോപ്റ്റര് യാത്രക്കെതിരേ പരാതി നിലന്പൂര്: പരിസ്ഥിതി ദുര്ബല വനമേഖലയായ നിലന്പൂര് വനമേഖലയോടു ചേര്ന്നു ഹെലികോപ്റ്റര് പറത്തിയതിനെതിരേ പരാതി നല്കി. മുഖ്യമന്ത്രി, ജില്ലാ കളക്ടര്, ജില്ലാ പോലീസ് മേധാവി, ചീഫ് വൈല്ഡ് ലൈഫ് വാര്ഡന് എന്നിവര്ക്ക് നിലന്പൂര് സ്വദേശി ഉലുവാന് നൗഷാദാണ് പരാതി നല്കിയത്. കരിന്പുഴ വന്യജീവി സങ്കേതം, പ്രാക്താന ഗോത്രവര്ഗക്കാരായ ആദിവാസികള് അതിവസിക്കുന്ന മേഖല, വംശനാശ ഭീഷണി നേരിടുന്ന ജന്തുജാലങ്ങള് ഉള്പ്പെടുന്ന പ്രദേശം, സംസ്ഥാനത്ത് ഏറ്റവും കൂടുതല് കാട്ടാനകളുള്ള പ്രദേശം എന്നീ നിലകളില് ഹെലികോപ്റ്റര് തുടര്ച്ചയായി പറത്തുന്നത് ഉചിതമല്ലെന്നാണ് പരാതിയിലുന്നയിക്കുന്നത്. വെള്ളിയാഴ്ച മുതല് കാരാടന് ഗ്രൂപ്പ് എന്ന സ്വകാര്യ ബിസിനസ് സ്ഥാപനത്തിന്റെ പേരിലാണ് ഹെലികോപ്റ്റര് സര്വീസ് വനമേഖല ചുറ്റിക്കറങ്ങുന്നത്. വിനോദ സഞ്ചാരം എന്ന പേരില് പരിസ്ഥിതിക്കും വന്യമൃഗങ്ങള്ക്കും ഭീഷണിയാകുന്ന രീതിയില് ഹെലികോപ്റ്റര് സര്വീസ് നടത്തുന്നത് തടയണമെന്നാണ് പരാതിക്കാരന്റെ ആവശ്യം. ഇത്തരം പ്രവൃത്തികള്ക്കെതിരെ നിയമപരമായ നടപടികള് സ്വീകരിക്കണമെന്ന് പരാതിയില് അപേക്ഷിക്കുന്നുണ്ട്.